Горад вядомы падзеямі перыяду паўстання Хмяльніцкага, а менавіта аблогай 1649 года. Тады войскі Багдана Хмяльніцкага аблажылі моцны каронны гарнізон у Збаражы. На дапамогу акружаным выйшла адборная армія, якую ўзначальваў сам кароль Ян ІІ Казімір. Гетман атакаваў палякаў каля Збарова (недалёк ад Збаража) і ледзь не ўзяў караля ў палон. Перашкодзіў саюзнік Хмяльніцкага, крымскі хан Іслам-Гірэй III, які прыгразіў пераходам на бок Яна ІІ Казіміра, калі баявыя дзеянні не будуць спыненыя. Вынікам стаў Збароўскі дагавор, па якім рэестр казацкага войскі быў скарочаны з 60 да 40 000, а ў складзе Гетманскай дзяржавы засталіся Кіеўскае, Чарнігаўскае і Брацлаўскае ваяводства. Валынь, Падолле і Палессе засталіся пад уладай Рэчы Паспалітай.